**Kincstári Start-számla nyitás, Start-számla áthelyezés**

Személyes megjelenés szükséges a Kincstár bármely állampapír-forgalmazó ügyfélszolgálatán és

* *2005. december 31. napja után* született gyermekek esetében a szülő, vagy hozzátartozó személy-azonosságának (személyazonosság igazolására alkalmas hatósági igazolvány, útlevél, vagy kártyaformátumú gépjárművezetői engedély) és lakcímének igazolására szolgáló okmányok, továbbá a gyermek lakcímkártyájának bemutatása, a gyermek neve és személyazonosító adatainak közlése, adóazonosító jelének ismerete;
* *2006. január 1. napja előtt* született gyermekek esetén a szülő vagy hozzátartozó és – a szülő egyetértő nyilatkozatával – a 16. életévét betöltött gyermek személyazonosságának és lakcímének igazolására szolgáló okmányok bemutatása, a gyermek neve és személyazonosító adatainak közlése, a gyermek lakcímkártyájának és eredeti adóigazolványának vagy azt igazoló hivatalos dokumentum bemutatása.

Ezen gyermekek Kincstári Start-számlájára a számlanyitást követő 30 napon belül legalább 25.000 forint befizetést kell teljesíteni. A 16. életévét betöltött gyermek számlanyitásához a szülő egyetértő nyilatkozata szükséges.

* Hozzátartozói számlanyitás esetén szükséges közölni a családi pótlékra jogosult szülő személyazonosító adatait, a szerződésben nyilatkozni kell a gyermekkel fennálló hozzátartozói kapcsolatról, továbbá arról, hogy a szülő jogosult a gyermek után családi pótlékra. *(Hozzátartozónak* minősül többek között a *szülő, nagyszülő, az örökbefogadó-, a mostoha- és a nevelőszülő, a testvér*.)

A **Start-számla** Kincstárhoz való **áthelyezés**éhez szükséges intézkedésekről, az áthelyezés esetleges költségeiről tájékozódjon a Start-számla jelenlegi számlavezetőjénél.

A fiatalok életkezdési támogatásával összefüggő egyéb kérdésekben írásban kérhet felvilágosítást az alábbi címen:

E-mail: **baba@allamkincstar.gov.hu**

****

**Magyar államkincstár**

**Hajdú-Bihar Megyei Igazgatóság**

Állampénztári Iroda

**Kincstári Start-számla**

**Tisztelt Ügyfelünk!**

Tájékoztatjuk a Magyar Államkincstár (továbbiakban: Kincstár)

**az állampapír forgalmazás területén kihelyezett ügyfélfogadást tart**

**2020. szeptember 02-án**

**08:00 – 12:00 óra között Bocskaikertben**

**a Polgármesteri Hivatal épületében**

(4241 Bocskaikert, Poroszlay út 20.)

**Hajdú-Bihar Megyei Igazgatóság Állampénztári Iroda elérhetősége:**

**Cím:** 4026 Debrecen, Hatvan utca 15.

**Levelezési cím**: 4002 Debrecen, Pf.: 112.

**Telefon:** +36-52/516-288;+36-52/516-284;

 +36-52/516-290;+36-52/516-313

**Fax:** +36-52/516-203

**E-mail cím:** api.haj@allamkincstar.gov.hu

**Nyitvatartási idő:**

 **Hétfő 8:00-16:00**

**Kedd 8:00-16:00**

**Szerda 8:00-18:00**

**Csütörtök 8:00-16:00**

**Péntek 8:00-14:00**

A Kincstár [www.allamkincstar.gov.hu](http://www.allamkincstar.gov.hu) honlapján, illetve a WebKincstáron keresztül igénybe vehető **kényelmi szolgáltatásaink:**

* **Ügyfél-regisztráció** – számlanyitás elősegítése
* **On-line időpontfoglalás**

**Honlapok és további elérhetőségeink:** [www.allamkincstar.gov.hu](http://www.allamkincstar.gov.hu)

[www.allampapir.hu](http://www.allampapir.hu)

<https://webkincstar.allamkincstar.gov.hu/>

**Életkezdési támogatás és Start-számla**

**A fiatalok életkezdési támogatásáról szóló 2005. évi CLXXIV. törvény (a továbbiakban: Fétám tv.)** lehetővé teszi Start-számla megnyitását bármely magyar állampolgárságú, Magyarországon lakóhellyel rendelkező gyermek számára, **18. életévének betöltéséig**. A Start-számlán nyilvántartott követelés **illeték- és** **adómentes**.

Az állam minden magyar állampolgárságú, Magyarországon lakóhellyel rendelkező, **2005. december 31. napja után született gyermek** számára egyszeri életkezdési támogatást – jelenleg 42.500,- forint – biztosít, amely a gyermek születését követően automatikusan a Magyar Államkincstárnál (a továbbiakban: Kincstár) vezetett életkezdési letéti számlán kerül elhelyezésre.

A rendszeres gyermekvédelmi kedvezményre jogosult gyermek a 7. és 14. évben ismételt támogatásra – jelenleg 44.600,- forint – jogosultak.

Az életkezdési letéti számlán nyilvántartott összeg további befizetésekkel nem növelhető, erre a Kincstári Start-számla megnyitása után van lehetőség.

A **2006. január 1. napja előtt született gyermek**ek nem jogosultak az egyszeri életkezdési támogatás összegére, de számukra is nyitható Kincstári Start-számla, melyre befizetések teljesíthetők.

**A Kincstári Start-számla** nyitása és vezetése **díjmentes**.

A természetes személyek általi befizetés összege után az **állam évente** további **támogatást nyújt**, mely a naptári évben befizetett összeg 10%-a, **legfeljebb 6.000,- forint**.

A rendszeres gyermekvédelmi kedvezményben részesülő, valamint a nevelésbe vett gyermekek a befizetések után további állami támogatásra jogosultak, mely évente a naptári évben befizetett összeg 20%-a, legfeljebb 12.000,- forint.

A természetes személyeken kívül a települési önkormányzat – saját hatáskörében meghatározott feltételekkel – szintén befizethet a gyermek Kincstári Start-számlájára, azonban ezen összegek tekintetében a befizetések után járó állami támogatás nem érvényesül.

**Egy gyermek egyidejűleg csak egy Start-számlával rendelkezhet!**

**Kincstári Start-számla és Babakötvény**

Speciálisan a Kincstári Start-számlára vásárolható **Babakötvény** egy olyan egyszerű és átlátható állampapír, amely kiemelkedő hozamot biztosít.

A befizetések automatikus Babakötvénybe történő befektetése lényegesen megkönnyíti a gyermek megtakarításainak kezelését.

**A Babakötvény főbb jellemzői:**

* 1 forintos alapcímletű;
* 19 éves futamidejű;
* Változó kamatozású, az éves kamatozás mértéke az előző év átlagos fogyasztói árindexe, növelve **3% kamatprémium**mal;
* A kamatjóváírás sorozatonként eltérő lehet, annak időpontja az adott sorozatú Babakötvény Ismertetőjében és Nyilvános Ajánlattételében kerül meghatározásra;
* A gyermek részére vásárolható Babakötvény sorozatát a gyermek születési éve határozza meg, mely folyamatosan, a futamidő végéig megvásárolható;
* **Automatikus** befektetés lehetősége. Az új befizetések és a már Kincstári Start-számlán nyilvántartott befektetés után járó esedékes kamat összege automatikusan, a gyermek születési évéhez igazodó sorozatú Babakötvénybe kerül befektetésre, tőkésítésre.

A Babakötvény első sorozata kizárólag a 2014. január 31. napjáig született, Kincstári Start-számlával rendelkező gyermek részére vásárolható. A 2014. január 31. napja után született gyermekek részére a születési évükhöz igazodó, évente kibocsátásra kerülő 19 éves futamidejű Babakötvény vásárolható.

**A számlanyitás éve nem befolyásolja a gyermek részére megvásárolható Babakötvény kondícióit, hiszen az minden esetben a gyermek születési évéhez igazodik, függetlenül a számlanyitás időpontjától.**

A Babakötvény a számlatulajdonos 18. életévének betöltése napján, de legkorábban a számlanyitástól számított 3. év elteltével váltható vissza. Visszaváltás esetén a fiatal felnőtt részére a Kincstár a névértékkel és a felhalmozott kamatokkal növelt összeget fizeti ki, a jogszabályban meghatározott feltételek szerint.

A 2013. december 1. napját megelőzően Start-számlára vásárolt Babakötvénytől eltérő állampapírok a Kincstári Start-számlán az adott állampapír lejáratáig kerülnek nyilvántartásra. A lejáratot követően, valamint a futamidő közbeni kamatok vonatkozásában a követelés automatikusan 2032/S sorozatú Babakötvénybe kerül befektetésre.

A korábban hitelintézeteknél vagy befektetési szolgáltatóknál megnyitott Start-számlák változatlan formában és kondíciók mellett fennmaradhatnak vagy szabadon áthelyezhetők a Kincstárhoz. Áthelyezés előtt mindenképpen érdeklődjön annak feltételeiről a jelenlegi számlavezetőnél.